Diari Oficial de la Generalitat Valenciana


Sumari del DOGV 5989, del 06-04-2009 (2009/3747)

RESOLUCIÓ de 31 de març de 2009, del conseller de Benestar Social i vicepresident tercer del Consell, per la qual es dóna publicitat als crèdits que han de finançar les ajudes convocades per mitjà de l'Ordre de 23 de desembre de 2008, per la qual es regulen i es convoquen ajudes en matèria de servicis socials per a l'exercici de 2009 (DOCV número 5929, de 9 de gener de 2009).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5989

Data del DOGV
:   06-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3747


Data del document
:   31-03-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * assistència social
    * persona sense domicili
    * ajuda pública
    * suport econòmic
    * ajuda social
    * reinserció social
    * ajuda als necessitats
    * prestació social
    * reclús
    * mitjans per a discapacitats
    * ajuda als discapacitats
    * administració local
    * integració social
    * societat sense fins de lucre
    * tercera edat
    * exclusió social
    * ajuda als refugiats
    * institució pública
    * servei social
    * grup ètnic

RESOLUCIÓ de 31 de març de 2009, del conseller de Benestar Social i vicepresident tercer del Consell, per la qual es dóna publicitat als crèdits que han de finançar les ajudes convocades per mitjà de l'Ordre de 23 de desembre de 2008, per la qual es regulen i es convoquen ajudes en matèria de servicis socials per a l'exercici de 2009 (DOCV número 5929, de 9 de gener de 2009). [2009/3747]  
L'Ordre de 23 de desembre de 2008, de la Conselleria de Benestar Social, per la qual es regulen i es convoquen ajudes en matèria de servicis socials per a l'exercici de 2009 (DOCV núm. 5929, de 9 de gener de 2009), va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto i queda condicionat el finançament de les dites ajudes a l'aprovació dels crèdits corresponents.   
Aprovada i publicada la Llei 17/2008, de 29 de desembre, de Pressupostos de la Generalitat per a l'exercici 2009, de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 23 de desembre de 2008, de la Conselleria de Benestar Social, per la qual es regulen i es convoquen ajudes en matèria de servicis socials per a l'exercici de 2009.  
En virtut d'això i fent ús de les facultats que em conferixen l'article 47.11 del Text Refós de la Llei d'Hisenda Publica de la Generalitat i el Decret 161/2008, de 17 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, resolc:   
Primer  
Donar publicitat als crèdits pressupostaris i a les línies de subvenció que s'indiquen a continuació, destinades a finançar les ajudes regulades en l'Ordre de 23 de desembre de 2008, de la Conselleria de Benestar Social, per la qual es regulen i es convoquen ajudes en matèria de servicis socials per a l'exercici de 2009, publicada en el Diari Oficial de la Comunitat Valenciana núm. 5929, de 9 de gener de 2009, tots estos amb càrrec als programes pressupostaris 313.10, Servicis Socials i 313.60, Ordenació de la Dependència i Gestió de Centres, Servicis i Prestacions:   
Programa 313.10: Servicis Socials:  
Denominació: Servicis Socials Generals   
Línia de subvenció: T0228   
Consignació pressupostària: 30.609.270,70 €   
Procedència i quantia dels fons:   
- Propis condicionats: 9.774.020,00 €   
- Propis no condicionats: 6.468.472,70 €   
- Externa: Ministeri d'Educació, Política Social i Esport: 9.774.020,00 €  
Denominació: Integració Social del Poble Gitano   
Línia de subvenció: T1331   
Consignació pressupostària: 322.039,58 €   
Procedència i quantia dels fons: propis  
Denominació: Programes d'Acció Comunitària   
Línia de subvenció: T1827   
Consignació pressupostària: 956.318,27 €   
Procedència i quantia dels fons: propis   
Denominació: Programes Tercera Edat   
Línia de subvenció: T2188   
Consignació pressupostària: 1.166.858,00 €   
Procedència i quantia dels fons: propis   
Denominació: PEI d'Emergència i Desenvolupament Personal   
Línia de subvenció: T2736   
Consignació pressupostària: 298.495,10 €   
Procedència i quantia dels fons: propis   
Programa 313.60: Ordenació de la Dependència i Gestió de Centres, Servicis i Prestacions:  
Denominació: Servicis Socials Especialitzats-Tercera Edat  
Línia de subvenció: T1326   
Consignació pressupostària: 72.688.374,00 €   
Procedència i quantia dels fons:   
- Propis condicionats: 4.425.900,00 €   
- Propis no condicionats: 6.724.820,00  
- Externa: Ministeri d'Educació, Política Social i Esport: 4.425.900,00 €   
Denominació: Actuacions Alzheimer   
Línia de subvenció: T2737   
Consignació pressupostària: 2.443.700,00 €   
Procedència i quantia dels fons: propis  
Segon   
D'acord amb la normativa vigent, per a l'exercici de 2009 el règim general de lliuraments per a les transferències corrents i de capital serà l'establit en l'article 47 bis del Text Refós de la Llei d'Hisenda Pública de la Generalitat, excepte els supòsits previstos en l'article 34.1 de la Llei 17/2008, de 29 de desembre, de Pressupostos de la Generalitat per a l'exercici de 2009 (DOCV núm. 5924, de 31 de desembre de 2008), pel qual queden exceptuades del règim general de lliuraments establit en aquell les següents transferències corrents:   
a) Ajudes i subvencions de naturalesa corrent, destinades a pal·liar situacions de primera necessitat, d'emergència, o de subsistència, degudament justificades, de persones individuals o unitats familiars, de les quals podrà lliurar-se immediatament, una vegada concedides, fins al 100% del seu import.  
b) Ajudes destinades als servicis socials generals, de les quals podrà lliurar-se immediatament, una vegada concedides, fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.   
c) Ajudes destinades a servicis socials especialitzats dels regulats en l'Ordre de 23 de desembre de 2008 referenciada:  
- Quan vagen dirigides al manteniment dels centres, o a contribuir a sufragar el cost de les places o dels concerts de places que se subscriguen, sempre que es tracte d'entitats públiques, cooperatives o entitats sense fins de lucre, podrà lliurar-se immediatament, una vegada concedides, fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de, si més no, el 75 per cent de l'import inicialment anticipat.   
- Quan vagen dirigides al finançament de programes d'actuació i activitats de servicis socials especialitzats: podrà lliurar-se immediatament, una vegada concedides, fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.   
Tercer   
Els crèdits publicats tenen el caràcter de màxims i no podran concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.   
D'altra banda, si com a conseqüència de transferències pressupostàries foren modificats estos crèdits, la seua modificació es publicarà mitjançant una resolució en el Diari Oficial de la Comunitat Valenciana.  
València, 31 de març de 2009.- El conseller de Benestar Social i vicepresident tercer del Consell: Juan Gabriel Cotino Ferrer.